Vand kan få huden til at føles et nummer for lille.
Ja, vand er et udtørrende element for huden i mere eller mindre grad. Vand indeholder mineraler, blandt andet kalk, som får postevand til at stige til en basisk pH-værdi, hvilket ikke er ideelt for huden. Især varmt vand kan have en udtørrende effekt, da det uhensigtsmæssigt fjerner hudens beskyttende olier fra overfladen og giver en følelse af stramhed, som især mærkes umiddelbart efter bad eller rens. Ved hjælp af pH-regulerende hudpleje vil en ellers balanceret hud hurtigt være tilbage til en sund pH-værdi efter renseritualet. Men vinterhuden kan være ekstra følsom eller udfordret, og derfor kan vandet i vandhanen være et element, der er med til at forværre de problemer, huden måtte døje med.